Diari Oficial de la Generalitat Valenciana


Sumari del DOGV 9487, del 12-12-2022 (2022/11440)

RESOLUCIÓ de 2 de desembre de 2022, del president de Turisme Comunitat Valenciana, de concessió d'ajudes directes a empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11390


Data del document
:   02-12-2022

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de desembre de 2022, del president de Turisme Comunitat Valenciana, de concessió d'ajudes directes a empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.  
 [2022/11019]  
Antecedents de fet  
  
Primer. En data 11 d'octubre de 2022, es va publicar en el Diari Oficial de la Generalitat Valenciana el Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.  
Segon. Amb diferents dates han tingut entrada en Turisme Comunitat Valenciana les sol·licituds de subvenció acollides a la referida convocatòria d'ajudes, sol·licituds que han donat lloc a la instrucció dels expedients que s'assenyalen en l'annex a aquesta resolució.  
Tercer. D'acord amb el que s'estableix en l'article 10 (Competència, instrucció i resolució de les ajudes) del referit Decret 133/2022, per l'òrgan instructor han sigut informats favorablement els expedients que s'assenyalen en l'annex a aquesta resolució, en complir els sol·licitants que hi figuren amb els requisits establits en els articles 4 (Persones beneficiàries) i 8 (Documentació que ha d'acompanyar la sol·licitud) del Decret 133/2022, traslladant el sentit dels referits informes a la persona titular de la Direcció de Turisme Comunitat Valenciana, com a tràmit previ a la finalització del procediment amb la corresponent resolució de concessió de l'ajuda sol·licitada.  
  
Quart. En data 1 de desembre de 2022, la persona titular de la Direcció de Turisme Comunitat Valenciana ha dictat proposta de resolució de concessió d'ajudes a favor dels sol·licitants que s'assenyalen en l'annex a la present resolució.  
  
Fonaments de dret  
  
Primer. El Decret llei 10/2022, de 9 de setembre, del Consell, de mesures extraordinàries de suport a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022 (DOGV 9425, 12.09.2022); el Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol; i altra normativa d'aplicació.  
En relació amb el compliment de la normativa d'ajudes d'Estat, aquestes ajudes estan subjectes al que s'estableix en el Marc nacional temporal relatiu a les mesures d'ajuda per a fer costat a l'economia després de la invasió d'Ucraïna per part de Rússia, en atenció al contingut de la decisió de la Comissió Europea, Decisió SA.102771 (2022/N), de 10 de juny de 2022, i les seues posteriors modificacions. 2.7.1 «quantitats limitades d'ajudes», per la qual cosa són compatibles amb el mercat interior, d'acord amb el que s'estableix en l'article 107.3.b) del Tractat de Funcionament de la Unió Europea.  
Segon. La competència per a dictar la present resolució l'ostenta el president de Turisme Comunitat Valenciana, d'acord amb les competències assignades per l'article 31 (De la Presidència), apartat 2, subapartat f del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 8728, 29.04.2020), així com en el que s'estableix en l'article 10 (Competència, instrucció i resolució de les ajudes), apartat 1, del referit Decret 133/2022, de bases reguladores de les ajudes que es concedeixen.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:   
  
  
Primer  
Concedir les subvencions sol·licitades per les persones beneficiàries que es detallen en l'annex a la present resolució, amb indicació del número d'expedient, nom de la persona beneficiària, CIF/NIF de la mateixa i import de la subvenció, corresponents totes elles a les ajudes establides en el Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.  
Es fa constar que el número d'identificació d'ajuda estatal que la Comissió ha assignat a les presents ajudes és el SA. 102771 (2022/N) Espanya.  
  
Segon  
Condicionar l'efectivitat de les subvencions atorgades al deure:   
- D'acreditar davant Turisme Comunitat Valenciana que s'han ocupat efectivament les habitacions declarades per a la seua utilització dins del Programa de Turisme de l'IMSERSO, en la temporada 2021-2022 i/o 2022-2023, durant l'exercici 2022, des de l'1 de febrer fins al 31 de desembre de 2022, mitjançant l'aportació d'un informe realitzat per una persona auditora externa, informe que es durà a terme a la finalització del referit Programa i, en tot cas, abans del 15 de gener de 2023. Aquest informe s'aportarà per via telemàtica en el tràmit específic disponible en l'enllaç:  
https://www.gva.es/es/inicio/procedimientos'id\_proc=20383  
€ Així com el compliment per les persones beneficiàries de les obligacions següents:  
a) Facilitar quantes dades i informació, en qüestions relacionades amb les subvencions concedides, li siguen requerits per l'òrgan gestor d'aquest procediment.  
b) Comunicar a Turisme Comunitat Valenciana, si escau, la sol·licitud o obtenció d'altres subvencions o ajudes per a la mateixa finalitat o a l'empara del Marc temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, aprovada per la Decisió (SA.102771 (2022/N) - Espanya-) i les seues posteriors modificacions de la Comissió Europea, així com qualsevol incidència o variació que es produïsca en relació amb la subvenció concedida.  
c) Complir les obligacions de transparència establides en la legislació aplicable, de conformitat amb el que es disposa en Llei 1/2022, de 13 d'abril, de la Generalitat, de transparència i bon govern de la Comunitat Valenciana, en cas d'haver percebut durant un any ajudes o subvencions públiques en una quantia superior a cinquanta mil euros, o quan les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
d) Conservar tota la documentació relacionada amb aquestes ajudes, en el termini de 10 anys a comptar des de la concessió de l'ajuda.  
e) Sotmetre's a les actuacions de control financer previstes en els articles 113 i següents de la Llei 1/2015, i en els articles 45 i següents de la Llei 38/2003, així com les que puguen dur a terme la Generalitat i altres òrgans de control.  
f) Sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció.  
g) Mantindre l'establiment adherit al Programa de Turisme de l'IMSERSO durant tota la temporada 2022-2023.  
A més del que es disposa amb anterioritat, les persones beneficiàries d'aquestes ajudes queden subjectes al compliment dels requisits i obligacions establides en els articles 13 i 14 de la Llei 38/2023, general de subvencions.  
D'igual forma, i en aplicació de l'article 14 (Control i reintegrament de l'ajuda) del Decret 133/2022 que estableix les bases reguladores i convocatòria per a la concessió d'aquestes ajudes, es fa constar que:  
- El falsejament o l'ocultació de dades i documents que afecten substancialment la concessió i lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent, així com al dimanant dels articles 173 a 177 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- De conformitat amb l'article 72.2 de la Llei 1/2022, de 13 d'abril, de transparència i bon govern de la Comunitat Valenciana, també escaurà el reintegrament total o parcial de la subvenció concedida segons el règim sancionador previst en aquesta mateixa llei.  
- Escaurà el reintegrament de la quantitat percebuda i l'exigència de l'interés de demora, en els supòsits establits en l'article 37 de la LGS, corresponent el càlcul d'aquest interés des del moment del pagament de l'ajuda fins hui en què el deutor efectue el reintegrament.  
- En aquells casos en què s'acredite una efectiva ocupació d'un nombre menor d'habitacions al previst en la sol·licitud d'ajuda, o l'establiment no continue adherit al Programa de Turisme de l'IMSERSO en la temporada 2022-2023, s'iniciarà el corresponent procediment de reintegrament dels imports abonats per les habitacions no destinades al Programa, o el 100 % de l'ajuda si no ha participat en la temporada 2022-2023 del Programa de Turisme de l'IMSERSO.  
  
Tercer  
Abonar, mitjançant transferència al compte bancari indicat per la persona beneficiària, les ajudes que es concedeixen, lliurant-se per a això un únic pagament amb caràcter anticipat, exonerant a la persona o entitat beneficiària de prestar aval o garantia, conforme al que es disposa en l'article 6 del Decret llei 10/2022, de 9 de setembre, del Consell, de mesures extraordinàries de suport a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.  
  
Quart  
Publicar, amb efectes de notificació, la present resolució en el Diari Oficial de la Generalitat Valenciana, així com la seua publicació, a l'efecte de publicitat, en l'apartat corresponent a ajudes del web institucional de Turisme Comunitat Valenciana, en compliment del que es disposa en l'article 9.1.e de la Llei 2/2015, de 2 d'abril, de participació ciutadana de la Comunitat Valenciana.  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació; i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de desembre de 2022.- El president de Turisme Comunitat Valenciana: Francesc Colomer Sánchez.  
  
  
  
ANNEX  
Persones beneficiàries de les ajudes establides en el Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes, destinades a les empreses i persones titulars d'establiments hotelers de la Comunitat Valenciana que participen en el Programa de turisme de l'IMSERSO en 2022.  
  
Núm. Exp Beneficiari CIF Import ajuda (euros)  
IHA-10-22 INDUSTRIAS HOTELERAS DEL MEDITERRANEO,SL. Q78170027 178.307,10  
IHA-11-22 ONA SOL, SL.U. X51316703 47.704,00  
IHA-13-22 MEDITERRANEO SUR, SL. T01621790 83.562,40  
IHA-14-22 ONA SOL, SL.U. V42898745 87.569,00  
IHA-15-22 ONA SOL, SL.U. T09652921 132.780,60  
IHA-17-22 MEDITERRANEO SUR, SL. W40373493 48.943,50  
IHA-2-22 ALAMO 96,SL. X75412459 36.501,60  
IHA-22-22 MAYSU,SA. L39869005 185.208,10  
IHA-23-22 BENITUR, SA. R91012446 70.651,50  
IHA-24-22 FOMENTO ACTIVIDADES HOSTELERAS,SL. L25024170 27.470,00  
IHA-25-22 MERHOTEL, SL. G69926006 47.228,30  
IHA-26-22 OASIS,SL. Y01464809 34.364,30  
IHA-27-22 EURHOTEL MANAGEMENT SERVICE, SL. J46018788 80.735,00  
IHA-28-22 HOTELES DEVESA, SL.U. X67939626 122.971,80  
IHA-29-22 TUREST,SL. Q32990617 131.031,90  
IHA-30-22 BRASILMAR TURISTICA, SL.U. N11997916 37.144,80  
IHA-31-22 BRIS SANPE, SL. P24757832 44.012,30  
IHA-3-22 JOSE MEDINA E HIJOS, SL. Q05945558 124.130,90  
IHA-32-22 AVIPALCA, SL. W48527391 217.482,00  
IHA-33-22 HOTELES DEVESA, SL.U. K72221204 64.232,90  
IHA-34-22 HOBALI,SA. J38481006 358.677,80  
IHA-35-22 HISPANIPLAYA, SL. H41986986 59.717,10  
IHA-36-22 YAOREN, SL. V74534380 93.873,70  
IHA-37-22 PEREZAN, SL. T53203932 50.149,50  
IHA-41-22 CLIMENTE SERVICIOS HOTELEROS, SL. N97211507 96.312,50  
IHA-43-22 HOTELES DEVESA, SL.U. P46320797 51.074,10  
IHA-45-22 HOTEL JOYA, SL. T22527124 58.343,60  
IHA-47-22 HOTELES DEVESA, SL.U. L49039889 99.555,30  
IHA-48-22 DYNASTIC EXPLOTACIONES, SL.U.. Q47467401 26.578,90  
IHA-49-22 DYNASTIC EXPLOTACIONES, SL.U.. C54277298 24.120,00  
IHA-50-22 HISPANO HOLANDESA DE PROMOCIONES, SL. F66001541 83.046,50  
IHA-5-22 HOTEL SOL Y SOMBRA,SL. M76496534 54.363,80  
IHA-52-22 HOTEL PACA,SL. F31451593 25.205,40  
IHA-6-22 MARENY SOL,SL. X07890269 44.427,70  
IHA-7-22 HOTEL SOL Y SOMBRA,SL. F42598239 155.634,30  
IHA-8-22 INDUSTRIAS HOTELERAS DEL MEDITERRANEO,SL. M60563402 52.762,50  
IHA-9-22 SURMEZAIN, SL. M67568850 65.934,70  
IHC-16-22 RESTHOTEL, SL. B10181179 101.531,80  
IHC-19-22 Z.T. HOTELS & RESORTS, SL. A84047862 67.509,20  
IHC-21-22 HOTEL TRES CORONAS,SL. U25221406 78.952,80  
IHC-38-22 ACUALANDIA,SA. B69732271 44.481,30  
IHC-39-22 ACUALANDIA,SA. R59095868 104.901,90  
IHC-40-22 HOTEL TRES CORONAS,SL. Z61983668 52.166,20  
IHC-4-22 HOTELES ORANGE, SA. P03417922 60.728,80  
IHC-44-22 HOLIDAY MAGIC HOTEL, SA. Z12534248 87.642,70  
IHC-51-22 Z.T. HOTELS & RESORTS, SL. H07739099 27.021,10  
IHV-12-22 INDUSTRIAS HOTELERAS DEL MEDITERRANEO,SL. O08064758 37.305,60  
IHV-18-22 RESTHOTEL, SL. V64123920 50.263,40  
IHV-20-22 ONA SOL, SL.U. Z19017440 16.642,80  
IHV-42-22 BAYREN,SA. Z90502712 102.215,20  
IHV-46-22 HOTEL SAFARI, SA. R36347046 51.925,00